Държавен вестник, бр. 64, 2010 г., стр. 104

СТР.  104	
Д Ъ Р Ж А В Е Н  В Е С Т Н И К 	
БРОЙ  64
(9) В случай че потребителят или новият 
доставчик не отстранят причините за отказа и 
няма съгласие от настоящия доставчик и коор­
динатор, електроразпределителното предприятие 
преустановява снабдяването на този потребител.
(10) Смяната на доставчика влиза в сила 
първия календарен ден на месеца. 
(11) Към датата на влизане в сила на смяната 
на доставчика собственикът на средствата за 
търговско измерване определя консумираната 
електрическа енергия по един от следните начи­
ни: извършва отчитане на средствата за търговско 
измерване, определя количеството електрическа 
енергия на база на прогнозно потребление или на 
база на самоотчет от страна на потребителя – в 
случаите на смяна на доставчик от потребители 
със стандартизирани товарови профили.
(12) Собственикът на средствата за търговско 
измерване изпраща данните по ал. 11 в сроковете 
по чл. 79, ал. 3, 4 и 5 от правилата на настоящия 
доставчик, новия доставчик, настоящия и новия 
координатор на балансиращата група.
Чл. 94. (1) Смяната на доставчик влиза в 
сила първия календарен ден на месеца, при от­
читане на сроковете по чл. 92, ал. 2, т. 4, след 
регистриране на смяната на доставчика от елек­
троенергийния системен оператор, съответно от 
електроразпределителното предприятие.
(2) В случаите на чл. 91, ал. 1, т. 4 и 5 смя­
ната на доставчика се регистрира служебно от 
електроенергийния системен оператор, съответно 
електроразпределителното предприятие, в срок 
3 работни дни от постъпване на информация 
за невъзможността за доставка от настоящия 
доставчик по чл. 97, ал. 2. 
(3) Електроенергийният системен оператор 
информира потребителя, настоящия доставчик, 
преносното предприятие и доставчика от последна 
инстанция за служебната регистрация по ал. 2.
(4) Електроразпределителното предприятие 
информира потребителя, настоящия доставчик, 
доставчика от последна инстанция и електро­
енергийния системен оператор за служебната 
регистрация по ал. 2.
Раздел III
Ред за смяна на доставчика на електрическа 
енергия при запазване на принадлежността към 
балансиращата група
Чл. 95. (1) Страните, които участват в процеса 
по смяна на доставчика на електрическа енергия 
по смисъла на този раздел, са:
1. потребител;
2. бъдещ доставчик, с когото потребителят е 
сключил договор за покупко-продажба на елек­
трическа енергия;
3. настоящ доставчик на електрическа енергия 
преди сключването на договора по т. 2;
4. електроенергийният системен оператор;
5. преносното предприятие или електрораз­
пределителното предприятие за територията, 
определена в издадената му лицензия.
(2) Потребителят изпраща искане за смяна 
на доставчика според мрежата, към която е 
присъединен, до електроенергийния системен 
оператор и преносното предприятие, съответно 
електроразпределителното предприятие и коор­
динатора на балансиращата група, което следва 
да съдържа следната минимална информация за 
идентифициране на потребителя, който е страна 
по действащия към момента на подаване на 
искането договор за продажба на електрическа 
енергия: наименование на физическото или юри­
дическото лице, клиентски номер, адрес (кодов 
номер) на обекта, идентификатор на точката на 
измерване, удостоверение за липса на задължения 
към настоящия доставчик.
(3) Електроенергийният системен оператор в 
координация с преносното предприятие, съот­
ветно електроразпределителното предприятие, 
разглеждат искането и предоставените доку­
менти съгласно ал. 2 в срок 7 работни дни от 
постъпването им. 
(4) Датата, от която смяната на доставчика 
е в сила, е не по-рано от 15 работни дни от 
датата на постъпване на искането по ал. 2, в 
случай, че са изпълнени изискванията за смяна 
на доставчика и потребителят няма задължения 
към настоящия доставчик, електроенергийния 
системен оператор, преносното предприятие, съ­
ответно електроразпределителното предприятие. 
(5) Електроенергийният системен оператор 
изпраща уведомление за смяна на доставчика до 
преносното предприятие, потребителя, настоя­
щия доставчик, бъдещия доставчик и коорди­
натора на балансиращата група.
(6) Електроразпределителното предприятие 
изпраща уведомление за смяна на доставчика 
до потребителя, настоящия доставчик, бъдещия 
доставчик, координатора на балансиращата група. 
Раздел IV
Доставчик от последна инстанция
Чл. 96. Доставчик от последна инстанция е 
лице, на което е издадена лицензия съгласно 
Закона за енергетиката и доставя електрическа 
енергия в случаите, когато основният доставчик 
по силата на договор за покупко-продажба не е 
в състояние да продължи да извършва доставка 
поради обявяване в несъстоятелност, ликвидация, 
отнемане на лицензия или всякакво друго съби­
тие, довело до временно или трайно преустано­
вяване на доставката на електрическа енергия.
Чл. 97. (1) Снабдяването с електрическа 
енергия от доставчик от последна инстанция се 
осъществява по реда на този член.
(2) Потребителят уведомява електроенергий­
ния системен оператор и преносното предприятие, 
съответно електроразпределителното предприя­
тие, за наличието на обстоятелства, довели до или 
водещи до временно и трайно преустановяване 
на доставката на електрическа енергия, и датата, 
от която доставката на електрическа енергия по 
съществуващия договор е прекратена.
(3) Електроенергийният системен оператор, 
съответно електроразпределителното предприя­
тие, регистрира служебно смяната с доставчика 
от последна инстанция съгласно издадената му 
лицензия.